คลังถกขึ้นภาษีบุหรี่คิดตามราคาขายปลีก
"มั่น" เตรียมหารือ "กรณ์" หาข้อสรุปสูตรปรับปรุงภาษีบุหรี่ก่อนเสนอครม. เล็งคิดจากราคาขายปลีกแทนราคาหน้าโรงงานผลิต-นำเข้า
25 ม.ค. 2554

"มั่น" เตรียมหารือ "กรณ์" หาข้อสรุปสูตรปรับปรุงภาษีบุหรี่ก่อนเสนอครม. เล็งคิดจากราคาขายปลีกแทนราคาหน้าโรงงานผลิต-นำเข้า
นายมั่น พัธโนทัย รมช.คลัง กล่าวว่า ในเร็วๆ นี้ จะหารือกับนายกรณ์ จาติกวณิช รมว.คลัง และันายพงษ์ภาณุ เศวตรุนทร์ อธิบดีกรมสรรพสามิต เกี่ยวกับการปรับปรุงการจัดเก็บภาษียาสูบให้เกิดความชัดเจนก่อนเสนอคณะ รัฐมนตรี หลังจากทางกรมสรรพสามิตเสนอแนวทางคิดฐานภาษีจากเดิมใช้ราคา ณ โรงงานอุตสาหกรรม และราคานำเข้า (ซี.ไอ.เอฟ.) เป็นราคาขายปลีก แต่ รมว.คลัง ตั้งข้อสังเกตว่าในทางปฏิบัติอาจเกิดปัญหา
ทั้งนี้ การคำนวณราคาขายปลีกนั้น อาจจะต้องมีการเทียบเคียงกับประเทศเพื่อนบ้านในกรณีบุหรี่นำเข้า และเปรียบเทียบกับร้านค้าปลีกรายใหญ่กรณีบุหรี่ในประเทศ